Tutkimusprofessori Mika Gissler kokosi tilaston eläimien hyökkäyksien ja puremien aiheuttamista kuolemista. Luvuissa on melkoisia yllätyksiä.

Kissa, listalla kolme kuolemaa ja karhu jolla on yksi kuolema. Kuvan kissa ja karhu eivät tiettävästi ole yhdenkään kuoleman takana.­

Terveyden ja hyvinvoinnin laitoksen tutkimusprofessori Mika Gissler on tehnyt listan vaarallisimmista eläimistä. Tiedot perustuvat Tilastokeskuksen kuolemansyytilastoihin vuosilta 1998-2014.

Gisslerin eläimien hyökkäyksien ja puremien aiheuttaminen ihmisten kuolemien listan järjestys on seuraava:

Ampiainen 23 Koira 19 Nauta 12 Hevonen 8 Kissa 3 Karhu 1 Kyy 1 Mehiläinen 1 Pässi 1

Lisäksi 32 ihmistä kuoli Gisslerin mukaan hevosella ratsastaessa tai hevosen vetämässä ajoneuvossa, 97 hirvikolarissa ja 9 muissa kolareissa peuran, poron tai hevosen kanssa.

Mukana on siis suomalaisille rakkaita kotieläimiäkin.

– Kotieläinten, kuten koiran ja kissan mukana olo selittyy tietysti osittain sillä, että niitä on paljon, Gissler pohtii.

Koirien tai kissojen hyökkäykset ovat siis Gisslerin mukaan niiden määrään nähden harvinaisia. Toisaalta hän muistuttaa, että koiran purema voi olla vaarallinen.

– Koira voi olla vaarallinen eläin, jos sitä ei ole koulutettu kunnolla. Koiran purema voi olla vaarallinen etenkin vanhuksille ja lapsille. Jos koira puree kaulavaltimoon, seuraukset voivat olla todella pahat, hän korostaa.

Mutta entä se kissa?

Kissan mukana olo sen sijaan on Gisslerin mielestä yllättävää.

– Itsekin hieman hämmästelin sitä. Tilastokeskuksen luvuista ei näy yksittäisten tapausten kulku. Mukana eivät ole kissan aiheuttamat allergiset reaktiot, vaan nimenomaan hyökkäykset ja puremat, hän painottaa.

Lehmä ja hevonen ovat isoja eläimiä

– Hevosten ja lehmien osuutta selittää varmaan niiden iso koko. Vauhkoontuneen hevosen tai lehmän alle jäävä vahingoittuu helposti. Toisaalta hevosen ja varsinkin lehmän vauhkoontumien on harvaista, mutta sellaistakin tapahtuu, hän pohtii.